Diari Oficial de la Generalitat Valenciana


Sumari del DOGV 5660, del 14-12-2007 (2007/15104)

RESOLUCIÓ de 5 de desembre de 2007, del director general de Recursos Humans de la Conselleria de Sanitat, per la qual, en execució de sentències, es modifica la Resolució de 3 de març de 2005, per la qual es declara en situació d'expectativa de destinació els aspirants que han superat el concurs oposició del procés extraordinari de consolidació d'ocupació per a la selecció i provisió de places de metges d'equip d'atenció primària dependents de la Conselleria de Sanitat i per la qual s'obri de nou el termini de quinze dies hàbils per a la participació en la convocatòria publicada per Resolució de 5 d'abril de 2005 de la Direcció General de Recursos Humans per la qual s'inicia la fase de provisió del procés extraordinari de consolidació d'ocupació de l'esmentada categoria.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5660

Data del DOGV
:   14-12-2007

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2007/15029


Data del document
:   05-12-2007

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * concurs administratiu
    * recurs administratiu

RESOLUCIÓ de 5 de desembre de 2007, del director general de Recursos Humans de la Conselleria de Sanitat, per la qual, en execució de sentències, es modifica la Resolució de 3 de març de 2005, per la qual es declara en situació d'expectativa de destinació els aspirants que han superat el concurs oposició del procés extraordinari de consolidació d'ocupació per a la selecció i provisió de places de metges d'equip d'atenció primària dependents de la Conselleria de Sanitat i per la qual s'obri de nou el termini de quinze dies hàbils per a la participació en la convocatòria publicada per Resolució de 5 d'abril de 2005 de la Direcció General de Recursos Humans per la qual s'inicia la fase de provisió del procés extraordinari de consolidació d'ocupació de l'esmentada categoria. [2007/15131]  
En execució de la sentència ferma 443/07 del Tribunal Superior de Justícia de la Comunitat Valenciana, dictada en recurs d'apel·lació contra la sentència 86/06 del Jutjat Contenciós Administratiu núm. 7 de València, per la qual s'estima el recurs contenciós administratiu 308/05 promogut per Rita Maiques Diaz contra la Resolució de 22 d'abril de 2005, dictada pel director general de Recursos Humans de la conselleria de Sanitat, que desestima el recurs de reposició interposat per l'actora contra la Resolució de 17 de gener de 2005 del mateix òrgan, per la qual es feien públiques les qualificacions finals atorgades als concursants que han superat la fase de selecció de places de metges de família d'Equip d'Atenció Primària dependents de la conselleria de Sanitat i es reconeix que són 26 les places reservades pel torn de minusvàlids; així com de la sentència ferma 570/07 del Tribunal Superior de Justícia de la Comunitat Valenciana, dictada en recurs d'apel·lació contra la sentència 148/05 del Jutjat Contenciós Administratiu núm. 7 de València per la qual s'estima el recurs contenciós administratiu 148/05 promogut per Julia Manuela Clemente García contra la precitada Resolució de 17 de gener de 2005, reconeixent el dret de la recurrent que se li valore en la fase de concurs 43,65 punts i, per tant, l'obtenció d'una qualificació final en la fase de selecció de 101,95 punts.   
Vista l'Orde de 12 de març de 2002 de la conselleria de Sanitat, per la qual es convoca procés extraordinari de consolidació d'ocupació per a la selecció i provisió de places de metges de família d'equips d'atenció primària dependents de la conselleria de Sanitat, per la qual es convoquen 850 places de l'esmentada categoria.  
Vista la Resolució de 6 de novembre de 2007 del director general de Recursos Humans, per la qual en execució de sentència es modifica la resolució de 17 de gener de 2005 del mateix òrgan, per la qual es fan públiques les qualificacions finals atorgades als concursants que han superat la fase de selecció de del procés extraordinari de consolidació d'ocupació per a la selecció i provisió de places de metges de família d'equips d'atenció primària dependents de la conselleria de Sanitat, notificada als interessats.  
Vista la Resolució de 3 de març de 2005, del director general de Recursos per la qual es declara en situació d'expectativa de destinació els aspirants que han superat el concurs-oposició del procés extraordinari de consolidació d'ocupació per a la selecció i provisió de places de metges de família d'equips d'atenció primària dependents de la conselleria de Sanitat. (DOGV 4965, de 14.03.2005).  
Vista la Resolució de 5 d'abril de 2005 de la Direcció General de Recursos Humans (DOGV núm. 4994, de 27.04.2005) per la qual s'inicia la fase de provisió del procés extraordinari de consolidació d'ocupació per a la selecció i provisió de places de metges de família d'equips d'atenció primària dependents de la conselleria de Sanitat i atés que la base tercera.a), establix que haurà de participar obligatòriament en esta fase de provisió el personal que, com a conseqüència del procés de consolidació d'ocupació, haja obtingut la situació de personal estatutari en expectativa de destí prevista en la base onzena de l'Orde de 12 de març de 2002 de la conselleria de Sanitat per la qual es convoca el dit procés extraordinari.  
Per raó de tot això anterior i atés el que disposen els articles 118 de la Constitució, 17.2 de la Llei Orgànica 6/1985, d'1 de juliol, del Poder Judicial i 103 i següents de la Llei 29/1998, de 13 de juliol, Reguladora de la Jurisdicció Contenciosa Administrativa, que establixen l'obligatorietat de complir les sentències i la resta de resolucions fermes dictades per jutges i tribunals.  
Fent ús de les competències delegades per l'article 1.2 de la Resolució de 18 de gener de 2006, del director general de l'Agència Valenciana de Salut, per la qual delega competències en matèria de personal, resolc:  
Modificar la Resolució de 3 de març de 2005, per la qual es declara en situació d'expectativa de destinació els aspirants que han superat el concurs-oposició del procés extraordinari de consolidació d'ocupació per a la selecció i provisió de places de metges de família d'equips d'atenció primària de la conselleria de Sanitat, incloent-hi Rita Maiques Diaz amb 81,300 punts pel torn de minusvalidesa i a Julia Manuela Clemente Garcia pel torn lliure i excloent José Herrero Juan i Jaime Cases Escudero.  
Obrir de nou el termini de quinze dies hàbils, comptats a partir de l'endemà al de la publicació d'esta resolució en el Diari Oficial de la Comunitat Valenciana per a la participació de les citades interessades, d'acord amb les bases publicades en la Resolució de 4 de maig de 2004 de la Direcció General de Recursos Humans (DOGV 4994, de 27.04.2005).  
Contra la present resolució es podrà interposar incident d'execució de sentència davant del Jutjat Contenciós Administratiu núm. 8 de València, d'acord amb el que disposa l'article 109 de la Llei 29/1998, de 13 de juliol, reguladora de la Jurisdicció Contenciosa Administrativa, en el termini de dos mesos a comptar de l'endemà a aquell en què tinga lloc la publicació de la present resolució.  
València, 5 de desembre de 2007.- El director general de Recursos Humans: José Cano Pascual.